Horúčka pri Covide
Dobrý deň.Som týždeň pozitívny na Covid.Stale mám teplotu cca 38.7C.Po použití Paralelu teplota klesne.Po 2-4 hodinách znova stupne.Zdá sa mi dosť dlho že mám stáletakú teplotu.Čo mám spraviť aby teplota nebola taká vysoká,ako dlho to môže trvať?
Dobrý deň,
ďakujeme za Vašu otázku.
Pokiaľ horúčka opätovne stúpa napriek podaniu paracetamolu (Paralenu) je možné najskôr po 4 hodinách podať liek s obsahom účinnej látky ibuprofen. Dávkovanie je potrenné dodržať podľa pokynov výrobcu uvedených v príbalovom letáku lieku. V prípade Paralenu sa u dospelých užíva 1 tableta, pri hmotnosti nad 60 kg 2 tablety ako jednorazová dávka. Maximálna denná dávka sú 4 g (8 tabliet). Liek s obsahom ibuprofénu je možné užívať v 3 až 4 denných dávkach. Na zníženie vysokej horúčky sa okrem antipyretík používa aj vlažná sprcha na oblasť trupu (nie je vhodná však pri studených končatinách, alebo zimnici). Dôležité taktiež je dodržiavať pitný režim.
Príznaky ochorenia Covid-19 sú individuálne a preto sa neviem vyjadriť k možnej dĺžke ich výskytu. Vzhľadom na to, že intenzívne príznaky pretrvávajú už týždeň, ďalší liečebný postup konzultujte čo najskôr s Vašim všeobecným lekárom. Môže sa jednať aj o pridružené bakteriálne ochorenie, ktorého liečba spadá do jeho kompetencie.
Prajem skoré uzdravenie.
S pozdravom
PharmDr. Veronika Kiabová